
VI. 



Sinodul din Florenţa. 



1. Mitropolitul Grigorie. Intr'un moment când negocierile pentru Unire erau 
destul de inaintate, se infatisa la Roma chiar un cleric roman, Grigorie, care mărturisi 
credinţa catolica si fu hirotonisit acolo ca Mitropolit al Moldovei, primind misiunea de a 
aduce la catolicism, nu numai pe Moldovenii sai, dar si pe "Romanii si Bulgarii ce se afla 
in regatul Ungariei sau la hotarele lui". Un paşaport formal se dădu acestui "arhiepiscop 
al Moldovlahiei", pe care tara, in fruntea căreia stăteau fiii lui Alexandru-Voda, Ilie si 
Ştefan, impacati acuma, n'avea de ce-1 recunoaşte. Moldova nu putea sa aibă atunci, cu 
cei doi Domni, atâta vreme duşmani, dintre cari unul nu voia sa rabde pe celalt langa 
dansul, o adevărata politica, si inca politica indrazneata care ar fi intors-o la catolicismul 
din vremurile lui Latcu-Voda si ale lui Petru l-iu. 

Episcopul de Siretiu ramase si mai departe in Polonia; noul episcop de Baia, Petru 
din Zips, nu fu numit decât la 30 April 1438. înaintaşul sau se pare ca nici nu mai stătea 
in cea mai veche cetate a Moldovei, ci-si căutase un adăpost in mănăstirea cea bătrâna a 
Franciscanilor de la Trebes, langa Bacău, pe apa Negelului, cari Franciscani veniseră din 
Secuime, din marea lor Casa de la Simlaul Ciucului. Rămăşiţele de catolicism erau 
ameninţate, in sfârşit, si de propaganda husita, ocrotita, se zice, de Alexandru-cel-Bun, 
către sfârşitul Domniei lui si represintata la 1438 de un preot Constantin, de loc din 
Roma, care se lauda ca este canonic al Lateranului si câştiga multa lume la noua lege 
poporala, cu cărţile sfinte in graiul vorbit si inteles in de obşte. 

2. Husitismul in Moldova si Maramuras. Husitismul năvălise, in adevăr, Ungaria, 
in acelaşi timp când luptătorii pentru biruinţa Bibliei si Evangheliei, fara ceremonii si 
forme, fara Vlădici si pompa, cuceriau oraşe in Statele Imparatului-rege si ajunseseră, 
pradand si cântând imnuri, in Zips si in Maramuras. Preoţii din acest Maramuras 
romanesc sau din părţile vecine ale Ardealului primiră credinţa noua, care ingaduia si 
mirenilor impartasenia "supt amândouă speciile", cu pane si cu vin, asa cum obişnuise 
totdeauna Biserica "greceasca" a Romanilor. Urmând exemplul Cehilor, cari tălmăciseră 
Psaltirea si toata Biblia, acela al Polonilor, cari aveau si ei psalmii in limba poporului, 
preoţi din aceştia cari primiseră credinţa simpla si intima a lui Hus cel ars pe rug 
traduseră, după un original slavon, pentru intaiasi data, parti din Scriptura. Astfel 
incepura sa umble din mana in mana manuscriptele care cuprindeau, intr'o aspra prosa, 
plina de greşeli si incalcita, Psaltirea romaneasca, Vechiul Testament romanesc, 
Evanghelia si Faptele Apostolilor in limba noastră. Crezul catolic păstrat de Husiti era 
adaus la aceste lucrări incepatoare de tălmăcire, si se mai cetiau si unele legende: a Sf. 
Dumineci, a Sf. Vineri, in care se oglindesc superstiţiile pe care, de mult timp, le 
răspândiseră intre Romani preoţii bulgari ce se convertiseră la legea de suferinţa si de 
entusiasm, de inlaturare a formelor, care poarta numele lui Bogomil, intemeietorul ei, la 
legea noului pavlichianism sau a bogomilismului. Iar, cu câtva timp inainte ca husitismul 
unguresc sa facă astfel a-si lua inceputul literatura religioasa a Romanilor, Unguri, trecuţi 



la eresia cea mai iubita si inteleasa de popor, prefăceau in Trotusul Moldovei, inca din 
1416, cărţile sfinte in limba maghiara. 

3. Moldovenii la Sinodul din Florenţa. In aceste vremuri tulburi, când 
catolicismul părea ca trage de moarte, când eresia cuceria tot mai mult teren, dând roade 
asa de frumoase si noua ca Scriptura in graiul credincioşilor, când un pribeag ca Grigorie 
putea sa fie sfinţit la Roma ca "arhiepiscop al Moldovlahiei" latine si Benedict de la 
Severin putea sa capete, tot de la Papa, dreptul de a pastori Moldova, se mai intampla ca 
Scaunul metropolitan ramase vacant, de buna sama prin moartea lui Macarie. Biserica 
Moldovei fu administrata de protopopul Scaunului arhiepiscopal, Constantin, care ramase 
apoi vicariu, "locţiitor" de Mitropolit. Iar Patriarhia, căreia Domni ca aceia din 1437 nu-i 
puteau sta in fata, se grăbi a da Moldovei un nou arhipastor, pe titularul de Sebastia sau 
Sivas, in Asia Mica, Damian, care era un ucenic al patriarhului Iosif, "un om al lui", "din 
chilia lui", "dintre slujitorii lui". Pentru negocierile in chestia numirii noului Mitropolit 
venise la Constantinopol protopopul si, cu dansul, fruntaşul boier Neagoe. Nu credem ca 
ei sa se fi intors in tara, de unde nu i-ar fi trimes uşor in Apus, la Ferrara si Florenţa, 
pentru a lua parte la desbaterea Unirii. E mai admisibil ca se luară după staruintile 
Patriarhului si împăratului, cari voiau sa aibă un alaiu cat mai strălucit, si se suira si ei pe 
corăbiile care duceau pe Greci si pe Armeni spre termurile Italiei. Altfel n'am intelege de 
ce Biserica munteana nu si-a avut si ea represintantii la marele Sinod ecumenic. 

Delegaţii moldoveni luară parte regulat la şedinţe, si Damian e pomenit de mai 
multe ori in cronica lui Syropulos, aratandu-se ca el era asa de mult impotriva inoirii in 
dogma, incat, uitând datoriile sale de recunoştinţa, făcu părere deosebita de a Patriarhului 
Iosif. O cronica spune ca Trimesii s'au intors cu "bărbile tunse", Letini curaţi si in port; 
dar după purtarea lui Damian in sinod invinuirea pare sa nu fie intemeiata. De fapt, inca 
din Novembre 1447 locul lui era ocupat de un fost călugăr al mănăstirii Petra, Ioachim, 
episcop de Agathopolis inca din 1433. Se credea ca, după moartea împăratului Ioan al 
VUI-lea, un sinod constantinopolitan secret din 1450 s'a declarat impotriva Unirii si ca 
Damian fu represintat la el prin Macarie, Mitropolitul Nicomediei. S'a dovedit insa ca 
acest sinod este o născocire interesata. 



